Robert Williames Vaughan

Tirfeddiannwr ac Aelod Seneddol dros Sir Feirionnydd  oedd Syr Robert Williames Vaughan, 2il Farwnig (29 Mawrth 1768 - 23 Ebrill 1843).gwefan The History of Parliament; adalwyd 24 Medi 2013

Gyrfa
280px|bawd|Nannau
Ef oedd mab hynaf Syr Robert Hywel Vaughan, Barwnig 1af, o'r Hengwrt, Llanelltyd,  Meirionnydd ac Anne merch Edward Williames o Ystumcolwyn, Sir Drefaldwyn. Cafodd ei addysgu  yng Ngholeg yr Iesu, Rhydychen yn 1787. Etifeddodd ystadau 12 mil erw ei dad yn y Nannau, Llanfachreth a Hengwrt, Llanelltyd.

Etholwyd ef yn aelod seneddol dros sir Feirionnydd ym 1792, gan ddal ei afael ar y sedd yn barhaus trwy 14 Senedd hyd at 1836. Er gwaethaf ei yrfa hir yn y senedd cododd i siarad yn y tŷ dim ond unwaith. Yr oedd yn clywed drafft yn dyfod ato trwy ffenestr oedd yn agored o'r tu ôl iddo, a gofynnodd i'r llefarydd i gael rhywun i'w cau. Penodwyd ef yn Uchel Siryf Sir Feirionnydd am dymor 1837-38. Priododd Anna Maria, merch Syr Roger Mostyn, 5ed Barwnig, o Fostyn, Sir y Fflint a Gloddaeth, Sir Gaernarfon.

Syr Robert oedd yr uchelwr Cymreig olaf i gyflogi Bardd a Thelynor Llys Davies, Glenys "Noddwyr Beirdd ym Meirion" Gwasanaeth Archifau Gwynedd 1974

Bu farw ym 1843 a'i gladdu yn Eglwys y Plwyf, Llanfachreth.

Cyfeiriadau

Categori:Aelodau Senedd Prydain Fawr
Categori:Aelodau Seneddol y Deyrnas Unedig
Categori:Genedigaethau 1768
Categori:Aelodau Seneddol Cymru 1832-1835
Categori:Cyn-fyfyrwyr Coleg yr Iesu, Rhydychen
Categori:Gwleidyddion y 18fed ganrif o Gymru
Categori:Gwleidyddion y 19eg ganrif o Gymru
Categori:Marwolaethau 1843
Categori:Pobl o Feirionnydd
Categori:Siryfion Meirionnydd